হাইয়া হাইয়া (বেটার টুগেদার)
"হাইয়া হাইয়া (বেটার টুগেদার)" হলো মার্কিন সঙ্গীতশিল্পী ত্রিনিদাদ কারদোনা, নাইজেরীয় সঙ্গীতশিল্পী দাভিদো এবং কাতারি সঙ্গীতশিল্পী আইশার একটি গান, যা কাতারে অনুষ্ঠিত ২০২২ ফিফা বিশ্বকাপের বহ-গানের আনুষ্ঠানিক অ্যালবামের প্রথম গান। এই গানটির প্রযোজনা করেছেন মরক্কী-সুয়েডীয় সঙ্গীতশিল্পী রেডওয়ান। এই গানটি ২০২২ সালের ১লা এপ্রিল তারিখে মুক্তি পেয়েছে।